**Atbildes uz jautājumiem**

 **Eiropas Savienības kohēzijas politikas programmas 2021. – 2027. gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā” 1.1.1.2. pasākuma “RIS3 pētniecības un inovācijas centri” projektu iesniegumu atlase**

**Izmantotie saīsinājumi:**

**Atlases nolikums** – Eiropas Savienības kohēzijas politikas programmas 2021. – 2027. gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā” 1.1.1.2. pasākuma “RIS3 pētniecības un inovācijas centri” projektu iesniegumu atlases nolikums

**CFLA** – Centrālā finanšu un līgumu aģentūra

**KPVIS -** Kohēzijas politikas fondu vadības informācijas sistēma

**CSP** - Centrālā statistikas pārvalde

**PLE** - Pilnā laika ekvivalents (darba laika uzskaitē). Atbalstītajos pētniecības objektos strādājošie pētnieki pilna laika ekvivalenta izteiksmē

**MK noteikumi Nr.88** – Ministru kabineta 2025. gada 4. februāra noteikumi Nr. 88 Eiropas Savienības kohēzijas politikas programmas 2021. – 2027. gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā” 1.1.1.2. pasākuma “RIS3 pētniecības un inovācijas centri” īstenošanas noteikumi

### Saturs

[1. Vispārīgi jautājumi 1](#_Toc131580918)

[2. Darbību un izmaksu attiecināmība 2](#_Toc1697459366)

[3. Projekta iesnieguma aizpildīšana un pievienojamie dokumenti 2](#_Toc697226585)

[4. Īstenošanas nosacījumi 2](#_Toc1484241638)

[5. Vērtēšana un lēmumu pieņemšana 4](#_Toc712619265)

|  |  |  |
| --- | --- | --- |
| **Nr.p.k.** | **Jautājumi** | **Atbildes** |
| Vispārīgi jautājumi |
| 1.1. | Saskaņā ar MK noteikumu Nr. 88 21. punktu līdz 2029. gada 31. decembrim sasniedzams iznākuma rādītājs “Atbalstītajos pētniecības objektos strādājošie pētnieki PLE izteiksmē”. Projekta iesniedzējs plāno iegādāties 1 iekārtu komplektu pašlaik, par ko tiek rakstīts projekta pieteikums, bet pēc “elastības finansējuma” piešķiršanas 2026. gadā vēl plāno iegādāties 2 iekārtu komplektus. Un šie sasniedzamie PLE rādītāji sadalītos uz šā brīža iekārtu un uz nākamajām 2 iekārtām. Vai šobrīd projekta pieteikumā jāraksta gala vērtība vai tikai tie PLE rādītāji, kas plānoti uz šo sākotnējo iekārtu? | Rādītāji jānorāda pilnā apmērā. Infrastruktūras plānā norāda atbilstošu informāciju par iekārtu iegādi saskaņā ar projekta iesniegumā plānoto un to, kas ir plānots pēc 2026. gada.  |
| 1.2. | Projektu sāksim īstenot pēc pieteikuma apstriprināšanas. Vai aktivitāšu beigu datumu varam likt 2029. gada 31. decembri? Lai būtu droši, ka iekārta tiks iegādāta, sasniegsim PLE rādītājus, gan piesaistīsim nepieciešamo finansējumu caur projektiem, gan īstenosim publicitātes pasākumus, proti, sasniegsim visus savus solītos rādītājus? | Projekta beigu termiņu varat likt līdz šim datumam**.** Tas Jums neaizliedz projekta darbības pabeigt ātrāk. Tajā pat laikā iesakām izvērtēt faktiski nepieciešamo termiņu projekta darbību īstenošanai.Projekta īstenošanas termiņš ir tas, kura ietvaros Jūs veicat projektā paredzētās darbības, izmantojot projekta finansējumu.Rādītāju sasniegšana var notikt arī tad, ja visas darbības projektā ir pabeigtas, un finansējums saņemts.Neatkarīgi no tā, cik ir projekta īstenošanas termiņš, rādītāji sasniedzami līdz 2029. gada beigām. |
| 1.3. | Vai varam likt projekta uzsākšanai 2025. gada 4. ceturksni? | Jā, var likt. Projekta uzsākšanas termiņu var precizēt, ņemot vērā vērtēšanas procesa gaitu. Šobrīd saskaņā ar atlases laika grafiku tas būtu reāls termiņš. |
| 1.4. | Vai obligāti iekārtas iegāde jāpabeidz līdz 2025. gada 31. decembrim? Vai iekārtas iepirkuma izsludināšana utt. jāveic pirms projekta apstiprināšanas? | Visu var uzsākt pēc vienošanās noslēgšanas ar CFLA, attiecīgi plānojot projekta laika grafiku. Saskaņā ar MK noteikumu Nr. 88 39. punktu projektu īsteno saskaņā ar vienošanos par projekta īstenošanu, kas noslēgta starp finansējuma saņēmēju un CFLA, bet ne ilgāk kā līdz 2029. gada 31. decembrim. Iekārtas iegāde nav obligāti jāpabeidz līdz 2025. gada 31. decembrim. Izvērtējiet iespējas un attiecīgi plānojiet kopējo projekta īstenošanas laika grafiku, atbilstoši plānotajām darbībām projektā. Labāk plānot laiku ar rezervi, nekā par īsu. Var būt problēmas ar iekārtu iegādi, piegādāšanu, uzstādīšanu utt. |
| 1.5. | Cik dienās pēc līguma noslēgšanas ar CFLA tiek piešķirts avanss 30% apmērā no projekta kopsummas? Kā notiek pārējās iekārtas iegādes summas atmaksas kārtība – laiks/nepieciešamie dokumenti iesniegšanai CFLA/pārbaudes utt.? | Avansu piešķir pēc vienošanās noslēgšanas, Valsts kases konta atvēršanas projektam un avansa pieprasījuma iesniegšanas. Parasti tas notiek apmēram 5 darbadienu laikā pēc pieprasījuma saņemšanas, ja nav nepieciešama papildus informācija. Lai saņemtu pārējo finansējumu, pēc vienošanās noslēgšanas būs jāiesniedz maksājumu pieprasījumu iesniegšanas grafiks, un saskaņā ar to arī iesniegsiet maksājumu pieprasījumus, visus nepieciešamos dokumentus KPVIS. Tie var būt līgumi ar piegādātāju, pieņemšanas nodošanas akti, avansa rēķini, rēķini, pavadzīmes utt., faktiski visi dokumenti saskaņā ar iegādes procesa nodrošināšanu. Pieļauju, ka varat plānot visas summas atmaksu uzreiz, ja par iekārtu tas būs vienreizējs maksājums. Taču šīs lietas detalizēti izrunāsiet ar norādīto kontaktpersonu pēc vienošanās noslēgšanas, kad sastādīsiet iepriekšminēto maksājumu pieprasījumu iesniegšanas grafiku. |
| 1.6. | Plānojam iekārtas iegādi, kas ir vienīgā darbība par projekta finansējumu projektā. Ja projektu sākam īstenot pēc projekta apstiprināšanas, vai pie projekta pieteikuma iesniegšanas jāpievieno iekārtas tehniskā specifikācija, tirgus izpētes dokumenti utml.? | Jā, šādu dokumentāciju pievieno kā izmaksu pamatojošo dokumentāciju. Projekta iesniegumā var norādīt arī internetvietnes saiti, kur informācija par iekārtu pieejama. Var norādīt citu pamatojošu informāciju, piemēram, pamatojot ar citu līdzīgu iekārtas iepirkumu. |
| 1.7. | MK noteikumu Nr. 88 21., 22., 23. punktā katrai augstskolai ir noteikti konkrēti sasniedzamie iznākuma un nacionālie rādītāji līdz 2029. gada 31. decembrim. Rādītājus varam sasniegt tikai gadījumā, ja tiks piešķirts papildus finansējums. Vai pareizi saprotam, ka šobrīd projekta iesniegumā norādām tikai tās vērtības šiem rādītājiem, kas tiks sasniegtas bez papildus finansējuma, jo projekta iesniegums tiek gatavots šobrīd apstiprinātā finansējuma ietvaros bez elastības finansējuma? Vai projekta iesniegums netiks noraidīts, ja netiks pilnā apmērā uzrādīti MK noteikumu Nr. 88 21., 22., 23. punktā augstskolai noteiktie sasniedzamie iznākuma un nacionālie rādītāji līdz 2029. gada 31. decembrim? Vai arī projekta iesniegumā mums uzrādīt rādītājus pilnā apmērā, bet pieliekot klāt atsauci, ka šie rādītāji tiks izpildīti, ja tiks piešķirts elastības finansējums? | MK noteikumu Nr. 88 21., 22., 23. punktā noteiktie rādītāji jānorāda pilnā apmērā. Ja infrastruktūras plānā jau ir norādīta informācija par veicamajām darbībām līdz elastības finansējuma piešķiršanai un pēc tā saņemšanas, plašāki skaidrojumi projekta iesnieguma aprakstā nav nepieciešami, pietiek ar atsauci uz infrastruktūras plānu. |
| 1.8. | Kāds ir provizoriskais datums, kad varētu tikt slēgts līgums/vienošanās? Nepieciešams zināt, lai pēc iespējas precīzāk saplānotu projekta laika grafiku.  | Šobrīd precīzu datumu ir grūti nosaukt. Vērtēšana tiks uzsākta tūlīt pēc projektu iesniegumu saņemšanas. Plānojot projekta īstenošanas grafiku, aptuvenais projekta īstenošanas sākuma laiks varētu būt 3. vai 4.ceturksnis. Tas atkarīgs no tā, vai projektu iesniegumi tiks apstiprināti uzreiz, vai būs apstiprināti ar nosacījumu. Ņemot vērā konkrēto situāciju, grafiku varēs precizēt. |
| 1.9. | Kā jānorāda informācija projekta iesniegumā par papildus aprīkojuma iegādi, ja pēc Eiropas Komisijas lēmuma par vidusposma pārskatu pasākumam tiks piešķirts papildus finansējums no 2026. gada 1. janvāra? Vai šobrīd nerakstīt neko un pēc tam tiks veikti grozījumi projektā, jeb tomēr jau šobrīd projekta iesniegumā paredzēt aprīkojuma iegādi par visu maksimālo summu vai vismaz ierakstīt vienu rindkopu, ka pilnvērtīgākai projekta mērķu sasniegšanai būtu nepieciešams iegādāties tādu un tādu papildus aprīkojumu? | Informācija par elastības finansējuma izlietojumu, ja tāds tiks piešķirts, ir atrodama infrastruktūras plānā, kas ir pielikumā. Ja projekta pieteikumu uzskatām par pamattekstu, tad tajā būtu jābūt atsaucei uz pielikumu, bet garš nākotnes plānu izklāsts projekta aprakstā nav nepieciešams, lai informācija nedublējas.  |
| 1.10. | MK noteikumu Nr. 88 32.3. punkts nosaka, ka visās stratēģiski svarīgā projekta komunikācijas aktivitātēs (īpaši, plašāka mēroga publicitātes pasākumi, preses relīzes) finansējuma saņēmējs nodrošina ciešu sadarbību ar Izglītības un zinātnes ministriju, nodrošinot savlaicīgu publicitātes informāciju, kā arī sadarbību ar Eiropas Komisijas pārstāvniecību Latvijā. Atbilstoši regulas prasībām, mēs paredzēsim vienu plašāka mēroga publicitātes pasākumu mediju intereses un sabiedrības uzmanības piesaistīšanai, kur tiks iesaistīta EK, IZM, FM un CFLA. Taču jautājums, vai pilnīgi par jebkuru pasākumu jāinformē/jāsadarbojas ar IZM un EK? Un vai šis nosacījums nav attiecināms tikai tādā gadījumā, ja publicitātes pasākumi tiek veikti par projekta līdzekļiem, nevis par pašu līdzekļiem? | Atbilstoši MK noteikumu Nr. 88 32.3. punktam komunikācijas un vizuālās identitātes prasību nodrošināšanai visās projekta komunikācijas plānā norādītās stratēģiski svarīgā projekta komunikācijas aktivitātēs (īpaši, plašāka mēroga publicitātes pasākumi, preses relīzes) finansējuma saņēmējs nodrošina ciešu sadarbību ar Izglītības un zinātnes ministriju, nodrošinot savlaicīgu publicitātes informāciju, kā arī sadarbību ar Eiropas Komisijas pārstāvniecību Latvijā. Tātad vajadzētu informēt par visiem pasākumiem, kas finansēti no projekta. Ja kaut ko dara ārpus projekta papildus – tad vēlams, bet neobligāti. |
| Darbību un izmaksu attiecināmība |
| 2.1. | Vai izmaksas par iekārtu iegādi būs attiecināmas, ja līgums ar piegādātāju noslēgts 24.04.2025. un līguma izpildes laiks ir līdz 23.07.2025. (+ 1 mēnesis rēķina apmaksai)?Universitāte plāno iesniegt projekta pieteikumu KPVIS līdz 20.06.2025. | Saskaņā ar MK noteikumu Nr. 8838.punktu projekta izmaksas ir attiecināmas:38.1. **no MK noteikumu spēkā stāšanās dienas, ja īsteno ar saimniecisko darbību nesaistītu projektu** vai ar saimnieciskodarbību nesaistītu kombinēta atbalsta projekta daļu, **kā arī īstenojot šo noteikumu 32.1. apakšpunktā minētās tehniskās priekšizpētes ietvaros atbalstāmās darbības**. Projekta iesniegumā neiekļauj un finansējumu nepiešķir **pirms projekta iesnieguma iesniegšanas CFLA pabeigtām darbībām.**Pēc Jūsu sniegtas informācijas ir secināms, ka runa ir par nesaimniecisku projektu un, ka darbība ir uzsākta, bet nav pabeigta. Jebkurā gadījumā Jūs nedrīkstat šī līguma izpildi pabeigt pirms projekta iesniegšanas, jo tad izmaksas būs neattiecināmas. Ja arī piegādātājs visu nodrošina īsākā termiņā, apmaksāt izpildi var pēc datuma, kad būs iesniegts projekta iesniegums. |
| Projekta iesnieguma aizpildīšana un pievienojamie dokumenti |
| 3.1. | Rakstot pieteikumu, kurā sadaļā jābūt aprakstītam par MK noteikumu Nr. 88 10.1., 10.2, 10.4. punktu? | Saskaņā ar MK noteikumu Nr. 88 10. punktu pasākuma ietvaros KPVIS finansējuma saņēmējam ir jāuzkrāj šādi RIS3 rādītāji katrā no RIS3 jomām sadalījumā pa labuma guvēju veidiem [...]. Tātad šis MK noteikumu Nr. 88 10. punkts attiecas uz datu uzkrāšanu projekta īstenošanas laikā. Projektu iesniedzot, sadaļā “Rādītāji” jānorāda MK noteikumu Nr. 88 9. punktā noteiktie divi iznākuma rādītāji un nacionālais rādītājs.  |
| 3.2. | Vai projekta iesniedzējam ir aktuāls MK noteikumu Nr. 88 10.1. punkts “Tehniski ekonomiskā priekšizpēte”, ja projekta iesniegumā nav paredzēta tāda darbība. Ir tikai 2 darbības - iekārtas iegāde un komunikāciju plāns ar publisko pasākumu.+ HP\_VINPI rādītāju "Viegli lasīt". | Ja netiek paredzētas tehniski ekonomiskās priekšizpētes izmaksas, tad tādas nenorāda ne projekta iesniegumā, ne arī iesniedzot pārskatu par rādītāju izpildi, šajā punktā norādot N/A vai 0 euro. |
| 3.3. | Kas tieši ir domāts ar MK noteikumu Nr. 88 10.2. punktā norādītajiem iekārtas iegādes izdevumiem, tostarp kapitālizdevumiem, un 10.4. punktā norādītajām privātajām investīcijām. Kas ar šo jēdzienu ir saprotams? | CSP Zinātniskās institūcijas gada pārskatā iekšējie izdevumi zinātnisko darbu veikšanai tiek klasificēti kārtējos izdevumos un kapitālizdevumos. Kapitālizdevumi sastāv no kategorijām: 1) zeme un ēkas, 2) mašīnas un iekārtas, 3) datoru programmatūra, 4) citi intelektuālā īpašuma produkti. MK noteikumu Nr. 88 35.3. punktā minētās pētniecības infrastruktūras attīstības izmaksas atbilst kapitālizdevumiem.Privātās investīcijas ir atbalsta saņēmēja piesaistītās privātās investīcijas pētniecības darbībām papildus publiskajam pētniecības un attīstības finansējumam. |
| Īstenošanas nosacījumi |
| 4.1. | MK noteikumu Nr. 88 10. punktā noteikts, ka pasākuma ietvaros KPVIS finansējuma saņēmējam jāuzkrāj RIS3 rādītāji katrā no RIS3 jomām sadalījumā pa labuma guvēju veidiem. Kā/kur notiks uzkrāšana? | RIS3 rādītāju uzkrāšana notiek KPVIS sistēmā, institūcijām sniedzot regulārus projekta pārskatus. Kā praktiski tas būs jādara, to izskaidros CFLA speciālisti projekta īstenošanas laikā. |
| Vērtēšana un lēmumu pieņemšana |
| 5.1. |  |  |